Anexa la Hotărârea Consiliului Local nr. 77/2025


Metodologia de instituire si colectare a taxei de salubrizare
de la utilizatorii casnici


Capitolul I. Dispoziții generale
Cadrul legal:
a) Contractul nr. 4/90/02.07.2023, de delegare a gestiunii serviciului de colectare și transport al deșeurilor municipale în județul Dâmbovița, încheiat între Asociația de Dezvoltare Intercomunitară Management Integrat al Deșeurilor în Județul Dâmbovița" și S.C. SUPERCOM S.A.;
b) Contractul nr. 50/1055/401/12.06.2024 de delegare a gestiunii activităților de sortare, compostare și depozitare a deșeurilor municipale de pe raza județul Dâmbovița, încheiat între Asociația de Dezvoltare Intercomunitară Management Integrat al Deșeurilor în județul Dâmbovița" - In calitate de beneficiar delegatar", Consiliul Județean Dâmbovița- în calitate de proprietar al bunurilor de retur și Asocierea S.C. Supercom S.A (lider) & S.C.Expert Recycling S.R.L. (asociați) - în calitate de delegat"; 
c) Contractul nr. 62/RPS375/07.07.2025 de prestări servicii de tratare a deșeurilor municipale cu potențial energetic în instalații de incinerare cu eficiență energetică ridicată, inclusiv transportul reziduurilor rezultate din incinerare la depozitele de deșeuri, pentru deșeurile provenind de pe raza județului Dâmbovița încheiat între Asociația de Dezvoltare Intercomunitară Management Integrat al Deșeurilor in județul Dâmbovița" și S.C. REPSAN ENERGY S.R.L.;
d) Legea nr. 51/2006 Legea serviciilor comunitare de utilități publice cu modificările și completările ulterioare (art. 1 alin. (2) lit. e; art. 2 lit. i.; art. 10 alin. 12, 13, 15);
e) Legea nr. 101/2006 - Legea serviciului de salubrizare a localităților- (republicarea din 2023) cu modificările și completările ulterioare (art. 2 alin. (1) si (2); art. 6 alin. (1) lit. k, l, m, alin. (3) alin. (5); art. 9 alin. (2), art. 29 alin. (2) lit. e, art. 33, art. 34, art. 35 alin. (1) lit. b si c, alin (2) lit. b, art. 55) 
f) Legea nr. 273/2006 Legea privind finanțele publice locale, cu modificările și completările ulterioare (art. 30); 
g) Legea nr. 227/2015 privind Codul fiscal, cu modificările și completările ulterioare (art. 484 și art. 485);
h) Legea nr. 249/2015 privind modalitatea de gestiune a ambalajelor și a deșeurilor de ambalaje; 
i) Legea nr. 207/2015 privind Codul de procedură fiscală cu modificările și completările ulterioare;
j) Ordinul Președintelui Autorității Naționale de Reglementare pentru serviciile comunitare de utilități publice nr. 640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum si de calculare a tarifelor/taxelor distincte pentru gestionarea deșeurilor si a taxelor de salubrizare, cu modificările și completările ulterioare aduse de Ordinul președintelui A.N.R.S.C. nr. 324/17.06.2025;
k) Statutul Asociației de Dezvoltare Intercomunitara „Management Integrat al Deșeurilor în Județul Dambovita", actualizat.

Art. 1. - Având în vedere prevederile legislației aplicabile în materia serviciului de utilitate publică de salubrizare a localităților și al regimului de gestionare a deșeurilor, pe teritoriul administrativ al Județului Dâmbovița este instituita taxa de salubrizare pentru asigurarea următoarelor activități ale serviciului de salubrizare:
a) colectarea separata si transportul separat al deșeurilor menajere si al deșeurilor similare provenite din activități comerciale din industrie si instituții, inclusiv fracții colectate separat, fără a aduce atingere fluxului de deșeuri de echipamente electrice si electronice, baterii si acumulatori; sunt incluse aici si deșeurile periculoase din deșeuri menajere si deșeuri voluminoase colectate in cadrul campaniilor de colectare.
b) sortarea deșeurilor de hârtie, carton, metal, plastic si sticla colectate separat din deșeurile menajere in Stația de sortare Aninoasa, parte a CGD Aninoasa, inclusiv transportul reziduurilor rezultate din sortare la depozitul de deșeuri Aninoasa si/sau la instalațiile de valorificare energetica de la Fieni;
c) servicii de tratare a deșeurilor municipale cu potențial energetic in instalații de incinerare cu eficiență energetică ridicată, inclusiv transportul reziduurilor rezultate din incinerare la depozitele de deșeuri, pentru deșeurile provenind de pe raza județului Dâmbovița.

Art. 2. - (1) Taxa de salubrizare este o taxă specială destinată achitării contravalorii serviciului de salubrizare și se datorează de către toți posesorii de locuințe, ca membri ai comunităților locale din județul Dâmbovița, persoane fizice, in calitate de utilizatori casnici, beneficiari individuali sau colectivi, direcți sau indirecți ai serviciului de salubrizare, In conformitate cu prevederile legale, mai sus menționate.
(2) Orice modificare a Metodologiei sau hotărârii de modificare a cuantumului taxei de salubrizare devine efectivă în luna ulterioară adoptării hotărârii.
Art. 3. - (1) Taxa se datorează de către fiecare gospodărie din județ pentru colectarea și transportul deșeurilor menajere, sortarea deșeurilor reciclabile, inclusiv transportul reziduurilor rezultate din sortare la instalațiile de valorificare energetică și pentru tratarea deșeurilor municipal cu potențial energetic în instalații de incinerare cu eficiență energetică ridicată, inclusive transportul reziduurilor rezultate din incinerare la depozitele de deșeuri, pentru deșeurile provenind de pe raza județului Dâmbovița. 

Capitolul II. Cuantumul taxei de salubrizare cu destinație specială de salubrizare

Art. 4. - (1) Cuantumul taxei de salubrizare cu destinație specială de salubrizare se stabilește în funcție de necesități, pentru acoperirea cheltuielilor cu serviciile de salubrizare, serviciile de facturare și încasare a taxei și cu implementarea contribuției la economia circulară și se aprobă prin Hotărârea Adunării Generale a Asociației de Dezvoltare Intercomunitară.
(2) După aprobarea cuantumului taxei de salubrizare de către Adunarea Generală a Asociației de Dezvoltare Intercomunitară, acesta va fi supus aprobării consiliului local de la nivelul fiecărei unități administrativ-teritoriale (municipiu, oraș, comună), în condițiile legii.
(3) Taxa de salubrizare, aprobată de către consiliile, locale la nivelul fiecărei unități administrativ-teritoriale, nu va putea fi mai mică decât nivelul stabilit de către Asociația de Dezvoltare Intercomunitară.
(4) Veniturile obținute din taxa de salubrizare, colectată de la gospodării, se utilizează integral pentru următoarele destinații:
a) acoperirea cheltuielilor administrative ocazionate de colectarea taxei de salubrizare de către operatorul de facturare și încasare (S.C. Electrica Fumizare S.A.);
b) plata de disponibilitate facturată lunar Asociației de Dezvoltare Intercomunitară reprezentând c/valoarea serviciilor de salubrizare prestate de către operatorul județean de colectare și transport;
c) plata facturilor lunare ale Asociației de Dezvoltare Intercomunitară reprezentând c/valoarea serviciilor de salubrizare prestate de către operatorul județean în vederea sortării deșeurilor de hârtie, carton, metal, plastic si sticla colectate separat din deșeurile menajere în Stația de sortare Aninoasa, parte a CGD Aninoasa, inclusiv transportul reziduurilor rezultate din sortare la depozitul de deșeuri Aninoasa si/sau la instalațiile de valorificare energetica de la Fieni; 
d) plata facturilor lunare ale Asociației de Dezvoltare Intercomunitară reprezentând c/valoarea serviciilor de salubrizare prestate de către operator pentru servicii de tratare a deșeurilor municipale cu potențial energetic în instalații de incinerare cu eficientă energetică ridicată, inclusiv transportul reziduurilor rezultate din incinerare la depozitele de deșeuri, pentru deșeurile provenind de pe raza județului Dâmbovița;
e) plata facturilor lunare ale Asociației de Dezvoltare Intercomunitară reprezentând c/valoarea serviciilor de salubrizare prestate de către operator pentru servicii de depozitare reziduri rezultate din incinerare la depozitele de deșeuri, pentru deșeurile provenind de pe raza județului Dâmbovița.
f) acoperirea anuala a cheltuielilor cu contribuția la economia circulară, ca obligație conformă prevederilor legale în materie.

Capitolul III. Facilități și scutiri

Art. 5. - (1)Toate scutirile și facilitățile prevăzute în prezenta Metodologie se acorda numai în baza unei cereri formulate de către persoana interesată și care se va depune la unitatea administrativ-teritorială în raza căreia se află situat imobilul/gospodăria.
(2) Cererea este valabilă pentru o perioadă de 1 an, cu drept de prelungire anuală, în baza tabelului nominal transmis de U.A.T.-uri și în condițiile prezentei Metodologii.
(3) In cazul in care nu s-a formulat o cerere de acordare a scutirii/facilității, sau nu s-a transmis tabelul cu reînnoiri de către UAT-uri, se datorează o taxa de salubrizare, in sumă întreagă.
(4) Excepție de la situațiile prevăzute la art. 5 alin. (2) fac următoarele categorii de scutiri, care vor fi aplicate pe perioadă nedeterminată, cu obligația UAT-urilor de a transmite Aparatului Tehnic al A.D.I. orice modificare apăruta:
a) proprietarii gospodăriilor nelocuibile (aflate în stare avansată de degradare, în curs de construcție, demolate, alte imobile care nu sunt destinate locuirii);
b) proprietarii gospodăriilor care dețin mai multe contoare de energie electrică la aceeași adresă și deservesc o singură familie;
c) proprietarii gospodăriilor situate în zone inaccesibile.

Art.6. - (1) Lunar, până la data de 15 ale lunii, unitățile administrativ teritoriale au obligația de a notifica Aparatul tehnic al Asociației, transmițând cererile și modificările intervenite în ceea ce privește taxa de salubrizare. Aparatul tehnic analizează și transmite, la rândul lui, operatorului de încasare și colectare, situațiile primite.
(2) In cazul depășirii termenului mai sus precizat, modificările nu vor mai putea fi operate începând cu întâi ale lunii următoare.
(3) Situațiile cu modul de soluționare al cererilor vor fi transmise de către Aparatul tehnic, spre însușire și unităților administrativ teritoriale.
(4) Toate solicitările de modificări, privind taxa de salubrizare, vor fi transmise operatorului de facturare numai de către Aparatul tehnic al A.D.I..

Art. 7. - Consiliile locale pot adopta hotărâri prin care să acorde facilități și scutiri de la plata taxei de salubrizare.
Beneficiază de această măsură următoarele persoane:
A. (1) Potrivit art. 485 din Codul fiscal:
1.1. persoanele cu handicap grav sau accentuat, persoanele încadrate în gradul I de invaliditate și reprezentanții legali ai minorilor cu handicap grav sau accentuat și ai minorilor încadrați în gradul I de invaliditate; 
1.2. veteranii de război, văduvele de război și văduvele necăsătorite ale veteranilor de război, persoanelor prevăzute la art. 1 al Decretului - lege nr. 118/1990, republicat, cu modificările și completările ulterioare, și persoanelor fizice prevăzute la art.1 din Ordonanța Guvernului nr. 105/1999, aprobată cu modificări și completări prin Legea nr. 189/2000, cu modificările și completările ulterioare.
(2) Persoanele enumerate la alin. 1 pot fi scutite în următoarele condiții:
2.1. să fie proprietarii imobilelor;
2.2. să locuiască singure și să gospodărească la acea adresă.
(3) In cazul gospodăriilor formate din două persoane, din care numai una se află în situația prevăzută de art. 485 din Codul Fiscal, se va plăti taxa de salubrizare stabilită pentru o persoană.
(4) În cazul gospodăriilor formate din mai mult de două persoane, din care numai una se află în situația prevăzută de art. 485 din Codul Fiscal, se va plăti taxa de salubrizare integrală.
B. (1) După caz, unitățile administrativ-teritoriale pot acorda alte facilități și scutiri, prin hotărâri ale Consiliilor Locale. Acestea vor fi transmise Aparatului Tehnic al A.D.I., însoțite de o anexă, care să cuprindă: nume, prenume, adresă, NLC și cuantumul taxei de salubrizare la care a fost încadrată gospodăria respectivă.
(2) In cazul scutirilor și facilităților acordate persoanelor prevăzute la lit. B (1), sumele datorate vor fi suportate din Bugetul Local.

Art. 8. - (1) Sunt scutite de la plata taxei de salubrizare persoanele fizice, proprietare ale gospodăriilor individuale, ale căror imobile sunt nelocuibile (aflate în stare avansată de degradare, în curs de construcție, demolate, alte imobile care nu sunt destinate locuirii).
(2) Starea imobilului se determină prin constatare la fața locului de către reprezentantul unității administrativ-teritoriale, va fi consemnată în ancheta socială, specificând dacă se poate locui sau nu in imobilul respectiv și se va lua în considerare de către Aparatul tehnic al A.D.I. pentru aplicarea facilității la taxa de salubrizare. Ancheta socială va însoții cererea și documentele justificative depuse de solicitant.
(3) Ulterior, se va verifica veridicitatea situațiilor consemnate în anchetele sociale, de către o comisie formată din reprezentanții Aparatului tehnic al A.D.L. și reprezentanții unității administrativ-teritoriale.
(4) În situația în care se constată neveridicitatea consemnată în anchetele sociale, beneficiarii cărora li s-a aplicat scutirea vor fi obligați la plata taxei de la data scutirii.
(5) Sunt scutite de la plata taxei de salubrizare persoanele fizice, proprietare ale gospodăriilor individuale, pentru imobilele în care locuiește o singură familie și se regăsesc doua sau mai multe contoare de energie electrică, se achită o singură taxă de salubrizare.
(6) Situația gospodăriei se determină prin consemnarea într-o anchetă socială sau adeverință de la unitatea administrativ-teritorială, dacă în gospodăria respectiva locuiește o singură familie sau mai multe.

Art. - 9. Pentru toți proprietarii gospodăriilor situate în zone inaccesibile utilajelor mecanizate ale operatorilor de colectare a deșeuri lor menajere (permanent sau temporar) sau calamitate, se stabilește o taxa de salubrizare distinctă. Astfel de situații se constată de către reprezentanții unității administrativ-teritoriale, cei ai Aparatului tehnic al A.D.I. și ai operatorului de colectare și transport, în baza unui proces-verbal.

Capitolul IV. Termenul de plată a taxei de salubrizare

Art. 10. - (1) Cuantumul taxei de salubrizare se stabilește anual, cu termene de plată lunare în sarcina tuturor utilizatorilor casnici beneficiari ale serviciului de salubrizare.
(2) Neplata taxei la termenele stabilite atrage după sine calculul și plata penalităților și majorărilor de întârziere, precum și aplicarea măsurilor de urmărire și executare silită, prevăzute de legislația fiscală în materie.
(3) Majorările de întârziere pentru neplata la termen a taxei de salubrizare constituie venit la Bugetul Local.
(4) Penalitățile de întârziere pentru neplata la termen a taxei de salubrizare sunt calculate și încasate de către operatorul de colectare a taxei – S.C. Electrica Furnizare S.A. și virate către A.D.I., defalcate pe localități și vor putea fi folosite numai în beneficiul membrilor asociați, pentru plata facturilor operatorilor de salubrizare.

Capitolul V. Modul de plată a taxei de salubrizare de către beneficiarii serviciului de salubrizare

Art. 11. - (1) Taxa de salubrizare va fi facturată și încasată de către S.C. Electrica Furnizare S.A. de la persoane fizice în calitate de utilizatori, beneficiari individuali sau colectivi ai serviciului de salubrizare, care sunt clienți ai prestatorului.
(2) În situația în care suma nu a fost încasată prin factura operatorului, taxa de salubrizare se poate achita fie în numerar la casieria unității administrativ-teritoriale pe raza căreia se află domiciliul sau locuința utilizatorilor casnici, fie prin ordin de plată sau prin Sistemul național electronic de plată online a taxelor și impozitelor. Taxa se consideră plătită la data depunerii în bancă a ordinului de plată (data vizei băncii) sau data plății on-line.
(3) De asemenea, taxa de salubrizare se poate achita numerar, prin ordin de plată sau prin Sistemul național electronic de plată online a taxelor și impozitelor, direct la Serviciul de Impozite și Taxe din cadrul fiecărei unități administrativ-teritoriale, pentru diferite perioade de timp, anticipat, urmând ca unitatea administrativ-teritorială să întreprindă demersurile necesare (să transmită Aparatului Tehnic situațiile cu plățile efectuate de contribuabili) astfel încât, S.C. Electrica Furnizare S.A. să nu colecteze c/valoarea taxei de salubrizare, pentru perioadele respective.

Art. 12. - Prezenta Metodologie de instituire și colectare a taxei de salubrizare de la utilizatorii casnici la nivel județean intră în vigoare la data aprobării ei prin hotărâre a Adunării Generale a A.D.I.






